**Základná škola s materskou školou M. R. Štefánika Grösslingova 48, 811 09 Bratislava**

**Prevádzkový poriadok upravujúci podmienky materskej školy**

**po dobu trvania pandémie ochorenia**

**COVID-19 na obdobie šk.roka 2020/2021**

Dokument je v súlade s manuálom MŠVVaŠ a upravuje základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov, rešpektuje opatrenia a rozhodnutia Úradu verejného zdravotníctva SR (ďalej aj ako“ UVZ SR“)

**Pokyny riaditeľky školy, upravujúce podmienky materskej školy na obdobie školského roku 2020/2021 vo veciach:**

1) Prevádzka a vnútorný režim materskej školy na školský rok 2020/2021,

2) Podmienky na zaistenie bezpečnosti a ochrany zdravia detí.

**1) Prevádzka a vnútorný režim materskej školy na školský rok 2020/2021:**

**Prevádzka materskej školy po dohode so zriaďovateľom je určená**

**od 7.00 - 17.00 hod.**

**Povinnosti zákonného zástupcu**

**** Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).

 Dodržiava pokyny riaditeľky školy, ktoré upravujú podmienky materskej školy na obdobie školského roku 2020/2021.

 Odovzdáva dieťa výhradne zamestnancovi materskej školy.

  Predkladá pri prvom nástupe dieťa do materskej školy čestné prehlásenie (príloha manuálu MŠ VVaŠ č. 3 alebo po každom prerušení dochádzky dieťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha manuálu MŠ VVaŠ č. 4).

  Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy, stanovené riaditeľkou školy.

 **V prípade, že u dieťaťa je podozrenie alebo potvrdené ochorenie na COVID-19, zák. zástupca bezodkladne o tejto situácii informuje príslušnú učiteľku a riaditeľku školy (alebo zást. riad. školy). Povinnosťou zákonného zástupcu je aj bezodkladné nahlásenie karantény**, **ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**

**Príchod do MŠ**

* Vstup pre sprevádzajúce osoby a deti z MŠ – triedy Myšky, Motýliky, Sovy je bočný vchod – od parkoviska
* Vstup pre sprevádzajúce osoby a deti z triedy Kačičky je samostatný vchod od ulice.
* Pri vstupe do budovy si sprevádzajúca osoba aj dieťa vydezinfikujú ruky.
* **Príchod dieťaťa do MŠ je medzi 7,00-  8,00h, príchod je nevyhnutné dodržiavať z dôvodu dodržiavania harmonogramu stravovania detí v ŠJ**
* Parkovanie je v tomto čase umožnené aj na zadnom dvore, ale **len na nevyhnutný čas na odovzdanie dieťaťa do ZŠ alebo MŠ, pričom je zakázané blokovať vjazd do podchodu.**

**Organizácia preberania a vyzdvihovania dieťaťa v MŠ**

* V čase trvania proti epidemických opatrení a odporúčaní **môže dieťa do**

**priestorov MŠ sprevádzať vždy len jeden zákonný zástupca** **dieťaťa.**

* Sprevádzajúca osoba odovzdá dieťa učiteľke v čo najkratšom čase, v priestoroch

     MŠ sa nezdržiava, v interiérových priestoroch materskej školy sa pohybuje vždy v

     rúšku resp. v súlade s aktuálnymi hygienicko – epidemiologickými nariadeniami

* Pri vstupe do MŠ bude vhodne umiestnený dezinfekčný prostriedok, sprevádzajúca

     osoba a dieťa si vydezinfikujú ruky

* **Ranný zdravotný filter**  bude vykonávať zamestnanec MŠ podľa štandardných

       pravidiel, každá  učiteľka. si v triede  **písomne zaznamenáva výsledky ranného**

**filtra** do tlačiva, v súlade so šk. poriadkom MŠ, **meranie telesnej teploty deťom**

**sa nezaznamenáva)**

**MŠ v prípade podozrenia na akútne ochorenie (nielen na COVID-19), dieťa**

**nepreberie.**

* Zákonný zástupca predkladá pri **prvom** nástupe dieťaťa do materskej školy

**Zdravotný dotazník a vyhlásenie zákonného zástupcu dieťaťa pred začiatkom**

**nového šk. roka 2020/2021** (príloha manuálu MŠVVaŠ  č. 3) alebo **po každom**

**prerušení dochádzky dieťaťa do materskej školy v trvaní viac ako tri dni**

       predkladá **písomné vyhlásenie o tom, že dieťa neprejavuje príznaky prenosného**

**ochorenia a nemá nariadené karanténne opatrenie** (príl. man. MŠVVaŠ  č. 4).

* Vyzdvihnúť dieťa môže zák. zástupca alebo splnomocnená osoba v čase od 12.00h- do 12.30 (na obed po dohode s učiteľkou) alebo popoludní po 15.00h.  Pri hlavnom vstupe zazvoní a oznámi meno dieťaťa a zamestnanec MŠ dieťa doprovodí do šatne, kde si ho zák. zástupca alebo splnomocnená osoba vyzdvihne. **Vo vnútorných priestoroch sa sprevádzajúce osoby nepohybujú.**
* **Zberné triedy  sú do odvolania zrušené.**

**Obsah predprimárneho vzdelávania**

  V závislosti od poveternostných podmienok sa aktivity s deťmi a pre deti budú

    organizovať v exteriéri, či už v areáli materskej školy, alebo mimo neho, podľa

     podmienok MŠ

* Telesná výchova a zdravotné cvičenia nebudú prebiehať vo vnútorných priestoroch

    MŠ ale na šk. dvore, v prípade nepriaznivého počasia sa neuskutočnia

   Zvýšená pozornosť bude venovaná rozvíjaniu a upevňovaniu hygienických návykov

     osobitne pred stravovaním a po príchode zvonku. Je potrebné dbať na to, aby si deti

     osvojili návyk umývať si ruky efektívnym spôsobom, ktorý zamedzuje prenos

     nákazy.

.  Pracovníci materskej školy podľa svojho uváženia a možností zabezpečia rozptyl

     medzi deťmi pri hrových aktivitách, vzdelávaní i oddychu.

   Pri pobyte v interiéri a v exteriéri materskej školy deti nemusia nosiť rúška

**Stravovanie**

* Štandardným spôsobom, pri zaistení nižšie uvedených pravidiel
* Stravovanie detí bude zabezpečené v jedálni MŠ, podľa tried
* Obmedzenia času pri vydávaní stravy, ktoré sú platné v bežnej prevádzke nie je

     potrebné dodržiavať vzhľadom na komplikovanejší výdaj stravy počas tohto režimu

* Pokrmy vydáva personál vrátane čistých príborov, deti si samé jedlo a pitie

    nedokladajú a neberú si ani príbory

* Pri príprave jedál a pri vydávaní je nutné dodržiavať, zvýšenou mierou, bežné

    hygienické pravidlá.

* Výdaj jedla je potrebné uskutočniť do troch hodín od jeho prípravy, inak môže dôjsť

     k jeho znehodnoteniu.

**Harmonogram stravovania:**

**Trieda Kačičky - vlastná jedáleň MŠ**

Desiata:        8.40 -   9.00 h

Obed:          11.30 - 12.00 h

Olovrant:     14.30 - 14.50 h

**Jedáleň hlavnej budovy MŠ pre triedy Myšky, Motýliky, Sovy**

**Desiata**

8.30 - 8.45 h- Myšky

8.45 - 9.00 h- Motýliky

9.00 - 9.15 h-  Sovy

**Obed**

11.20- 11.40 h - Myšky

11.40- 12.00 h - Motýliky

12.00- 12.20 h - Sovy

**Olovrant**

14.10- 14.25 h - Sovy

14.25- 14.40 h - Motýliky

14.40- 14.55 h - Myšky

**Odpočinok detí**

  Odpočinok detí bude prebiehať obvyklým spôsobom, MŠ podľa možností, zabezpečí dostatočné vzdialenosti medzi lôžkami.

   Výmena posteľnej bielizne bude 1x do týždňa bežným spôsobom.

**2) Podmienky na zaistenie bezpečnosti a ochrany zdravia detí.**

**Opatrenia materskej školy v rámci prevencie nákazy COVID-19** :

Opatrenia smerujú ku implementácii odporúčaní Úradu verejného zdravotníctva založené na princípe ROR - Rúško, Odstup, Ruky.

* Materská škola zverejnení oznam na vchodových dverách, ktorý hovorí, za akých podmienok nemôže nastúpiť dieťa do materskej školy (príloha č. 5) a vysvetlenie výstražného systému Alert v 3 úrovniach-**semafor**

**Zelená fáza** predstavuje stav, kedy sa v materskej škole nevyskytlo žiadne podozrivé ani pozitívne dieťa či zamestnanec na ochorenie COVID-19.

**Oranžová fáza** zachytáva situáciu, kedy sa v materskej škole vyskytlo dieťa alebo zamestnanec podozrivý na ochorenie COVID19.

**Červená fáza** obsahuje zoznam opatrení pri dvoch a viac potvrdených pozitívnych prípadoch medzi deťmi alebo nepedagogickými pracovníkmi alebo jedným pedagógom. Výstražný systém je stavaný na každú školu individuálne

**Zelená fáza**

**Zverejnenie oznamu( príloha manuálu MŠVVaŠ  č.5)**

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov školy.

Pri výskyte týchto príznakov je potrebné telefonicky kontaktovať všeobecného lekára pre deti a dorast. V prípade, že zdravotný stav nevyžaduje komunikáciu s lekárom, pri opätovnom nástupe dieťaťa do školy sa dieťa preukáže vyhlásením o bezinfekčnosti podpísaným zákonným zástupcom.

* Zákonný zástupca predkladá pri **prvom** nástupe dieťaťa do materskej školy

**Zdravotný dotazník a vyhlásenie zákonného zástupcu dieťaťa pred začiatkom**

**nového šk. roka 2020/2021** (príloha manuálu MŠVVaŠ  č. 3) alebo **po každom**

**prerušení dochádzky dieťaťa do materskej školy v trvaní viac ako tri dni**

       predkladá **písomné vyhlásenie o tom, že dieťa neprejavuje príznaky prenosného**

**ochorenia a nemá nariadené karanténne opatrenie** (príloha man. MŠVVaŠ  č. 4).

* Pri ceste do materskej školy sa sprevádzajúce osoby a deti riadia aktuálnymi opatreniami ÚVZ SR a pokynmi RÚVZ.
* Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy je obmedzený na nevyhnutné minimum, **dieťa môže sprevádzať vždy len jeden zákonný zástupca.**
* Sprevádzajúca osoba sa v interiérových priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa.
* Pri vstupe do budovy bude vhodne umiestnený dezinfekčný prostriedok

.

* **Materská škola zabezpečí vykonávanie ranného zdravotného filtra**, ktorý sa bude vykonávať podľa štandardných pravidiel, prípadné meranie telesnej teploty deťom v rámci ranného filtra sa nikde nezaznamenáva a nespracováva

.

* **Materská škola, v  prípade podozrenia na akútne ochorenie (nielen na COVID-19), dieťa nepreberie.**
* Sprevádzajúca osoba zabezpečí umiestnenie rezervného rúška svojho dieťaťa do

       jeho skrinky.

* Dieťa si umyje ruky bežným spôsobom pod dohľadom sprevádzajúcej osoby alebo zamestnanca materskej školy, ktorý je v súlade s aktuálnymi hygienicko–epidemiologickými nariadeniami.
* Nepedagogický zamestnanec školy nosí rúško alebo ochranný štít tak, ako to ukladá aktuálne opatrenie Úradu verejného zdravotníctva SR.
* Pedagogický zamestnanec a odborný zamestnanec (napr. asistent učiteľa alebo špeciálny pedagóg) má odporučené rúško alebo ochranný štít pri výkone výchovno-vzdelávacieho procesu nosiť, v ostatných prípadoch nosí rúško alebo ochranný štít tak, ako to ukladá aktuálne opatrenie Úradu verejného zdravotníctva SR.
* V miestnosti, kde sa zdržujú osoby, je zabezpečené časté a intenzívne priame vetranie.
* Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety sú vybavené mydlom v dávkovači a jednorazovými papierovými utierkami (obrúskami) , textilné uteráky a vzduchové sušiče rúk sa nepoužívajú
* Klimatizačné zariadenia a ventilátory sa nepoužívajú
* Upratovací personál  je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov
* Smetné koše budú zabezpečené tak, aby nebol nutný fyzický kontakt rúk s košom pri zahadzovaní odpadu (odstránené vrchné uzávery koša.)
* MŠ si pre účely izolácie dieťaťa u ktorého sa vyskytnú príznaky ochorenia COVID-19, prípadne iného prenosného ochorenia počas dňa vyčlení priestor, miestnosť s priamym vetraním- **izolačku.** Miestnosť môže štandardne slúžiť aj na iné účely, ak je však do nej umiestnené dieťa s príznakmi ochorenia COVID 19 alebo iného prenosného ochorenia, následne po opustení miestnosti dieťaťom je dôkladne vydezinfikovaná (podľa usmernenia Úradu verejného zdravotníctva a vyvetraná).

**Pri podozrení na ochorenie COVID-19**

 Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.

 Ak dieťa v priebehu dňa vykazuje niektorý z možných príznakov COVID-19, dieťa si bezodkladne nasadí rúško a je nutné umiestniť ho do samostatnej miestnosti, nasadiť mu rúško a kontaktovať zákonných zástupcov, ktorí ho bezodkladne vyzdvihnú.

 Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje zástupkyňu riaditeľky školy (riaditeľa školy) a opustí materskú školu v najkratšom možnom čase s použitím rúška.

 V prípade podozrivého dieťaťa alebo pracovníka sa riadi škola usmerneniami z Oranžovej fázy manuálu MŠVVaŠ

**Oranžová fáza**

**Základné odporúčania**

Oranžová fáza nastáva v prípade podozrivého dieťaťa na ochorenie COVID-19 alebo podozrivého pracovníka, či pri vyhlásení takejto fázy Úradom verejného zdravotníctva. Nad rámec platných opatrení zelenej fázy je jej cieľom pripraviť materskú školu na pripadnú červenú fázu. Odporúča sa preto mobilizácia skladových zásob OOPP a dezinfekčných opatrení.

**Dieťa, či zamestnanca môže určiť ako podozrivého jedine miestne príslušný RÚVZ alebo spádový všeobecný lekár.**

**V prípade, že:**

a) Mieste príslušný RÚVZ oznámi škole podozrenie výskytu ochorenia u dieťaťa alebo pracovníka školy:

* škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ.

b) Zákonný zástupca alebo zamestnanec oznámi po indikácií všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19:

* v prípade ak RÚVZ neskontaktuje školu do 48 hodín, tak škola kontaktuje miestne príslušné RÚVZ a informuje o podozrení u študenta / pracovníka
* škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ.

**Pri podozrení na ochorenie v prípade dieťaťa:**

Podozrivé dieťa nenavštevuje školské zariadenie a škola do usmernenia príslušným RÚVZ, alebo výsledkov jeho RT-PCR testu vylúči zo školskej dochádzky úzke kontakty 1 dieťaťa (napr. spolužiaci v triede).

**Ak je podozrivý podrobený RT-PCR testu a výsledok je :**

* **negatívny**, výučba sa obnovuje pre všetky vylúčené osoby. Podozrivé dieťa manažuje miestne príslušný RÚVZ, ostatné deti prinesú vyhlásenie o bezinfekčnosti, podpísané zákonným zástupcom (príloha manuálu MŠVVaŠ č. 4).
* **pozitívny,** všetky vylúčené osoby ostávajú mimo výučby až do doby určenia postupu miestne príslušného RÚVZ. Ak vylúčená nebola celá trieda, tak sa preruší školská dochádzka na celú triedu až do doby určenia iného postupu miestne príslušným RÚVZ.
* **ak sa potvrdí 2 a viac pozitívnych detí, prechádza sa do červenej fázy** podľa usmernenia tohto materiálu.

**Pri podozrení na ochorenie v prípade pedagogického a odborného pracovníka**

Podozrivý pracovník nenavštevuje školské zariadenie a do usmernenia príslušným RÚVZ, alebo výsledkov jeho RT-PCR testu škola vylúči zo školskej dochádzky jeho úzke kontakty (napr. napríklad kolegov zdieľajúcich jednu pracovnú miestnosť).

**Ak je podozrivý podrobený RT-PCR testu a výsledok je :**

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RÚVZ, ktorí rozhodnú o návrate pracovníka do pracovného procesu,
* pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa usmernenia tohto materiálu.

**Pri podozrení na ochorenie v prípade nepedagogického pracovníka**

Podozrivý pracovník nenavštevuje školské zariadenie a do usmernenia príslušného RÚVZ škola vylúči zo školskej dochádzky jeho úzke kontakty. V prípade zamestnanca stravovacieho zariadenia uzatvoriť zariadenie do určenia ďalšieho postupu miestne príslušného RÚVZ .

**Ak je podozrivý podrobený RT-PCR testu a výsledok je :**

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RÚVZ, ktorí rozhodnú o návrate pracovníka do pracovného procesu
* pozitívny, informuje zamestnávateľa a situáciu ďalej manažuje miestne príslušný RÚVZ
* ak sa potvrdí viac pozitívnych pracovníkov, prechádza sa do červenej fázy podľa usmernenia tohto materiálu.

**Pri podozrení na ochorenie v prípade zákonného zástupcu alebo osoby v úzkom kontakte s dieťaťom alebo pracovníkom školy.**

* materská škola čaká na pokyny a poskytuje plnú súčinnosť miestne príslušnému RÚVZ.

**Úzke kontakty sú pre účely tohto dokumentu, v súlade s opatrením UVZ SR definované ako osoby, ktoré:**

* mali osobný kontakt s podozrivým prípadom COVID-19 do dvoch metrov dlhšie ako 15 minút,
* mali fyzický kontakt s podozrivým prípadom COVID-19,
* boli v uzavretom prostredí (triede, zasadacej miestnosti) s podozrivým

prípadom COVID-19 dlhšie ako 15 minút

* mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní),
* sedeli vedľa podozrivého prípadu COVID-19, a to až do vzdialenosti do dvoch miest od podozrivého

**Červená fáza**

**Základné odporúčania**

Červená fáza nastáva pri dvoch a viac potvrdených pozitívnych prípadoch medzi deťmi, nepedagogickými pracovníkmi alebo jedným pedagogickým pracovníkom alebo v prípade nariadenia ÚVZ SR.

**Nad rámec opatrení zelenej a oranžovej fázy, platia nasledovné:**

**V prípade potvrdeného dieťaťa:**

* ak s ochorenie COVID-19 potvrdí u 2 a viac detí, odporúčame prerušiť vyučovanie v triedach detí s potvrdeným ochorením COVID-19 a vylúčiť z vyučovacieho procesu ich úzke kontakty. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika,
* ak sa u niektorého z osôb vylúčených zo školského procesu objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti,
* po ukončení šetrenia miestne príslušného RÚVZ sa škola vracia do zelenej fázy.

**V prípade potvrdeného pedagogického alebo odborného pracovníka :**

* vylúčiť zo školského procesu osoby v úzkom kontakte daného pracovníka. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V materskej škole sa uskutoční dezinfekcia podľa aktuálne platného usmernenia hlavného hygienika,
* ak sa u nejakého z priamych kontaktov pracovníkov objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti.

**V prípade potvrdeného nepedagogického pracovníka**

* vylúčiť zo školského procesu osoby v úzkom kontakte daného pracovníka. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

**V prípade potvrdeného zákonného zástupcu alebo osoby v úzkom kontakte s dieťaťom alebo pracovníkom**

* materská škola čaká na pokyny a poskytuje plnú súčinnosť miestne príslušnému RÚVZ.
* dieťaťa – materská škola sa riadi usmerneniami z oranžovej fázy

**Opatrenia školy kvôli prevencii nákazy COVID-19 nad rámec opatrení predchádzajúcich fáz:**

* Obmedzenie vstupu sprevádzajúcich osôb do priestorov materskej školy na nevyhnutný čas, a to max. 10 min.
* Dieťa sa odovzdáva pri vstupe do budovy
* Škola zabezpečí dezinfekciu rúk všetkých osôb pri vstupe do budovy, prípadne aj triedy vhodne umiestneným dezinfekčným prostriedkom.
* Materská škola zabezpečí vykonávanie ranného zdravotného filtra, vrátane merania telesnej teploty
* Nepedagogický zamestnanec školy nosí rúško alebo ochranný štít tak, ako to ukladá

aktuálne opatrenie Úradu verejného zdravotníctva SR.

* Pedagogický zamestnanec a odborný zamestnanec (napr. asistent učiteľa alebo

špeciálny pedagóg) musí mať rúško alebo ochranný štít.

* Mimo priestorov vlastnej triedy v interiéri nutnosť nasadiť rúška aj deťom.

**Odpočinok detí**

* Zabezpečí sa čo najväčšia vzdialenosť medzi okrajmi lôžok detí vzhľadom na počet detí navštevujúcich danú triedu počas červenej fázy.

**Preberanie dieťaťa v červenej fáze:**

* Minimalizovanie zhromažďovania osôb pred materskou školou; škola zabezpečí organizáciu pohybu osôb pred svojimi priestormi.
* Dieťa i sprevádzajúca osoba prichádza do materskej školy v rúšku, resp. v súlade s aktuálnymi hygienicko – epidemiologickými nariadeniami.
* Zamestnanec  MŠ preberá dieťa od sprevádzajúcej osoby nasledovne:

- sprevádzajúca osoba sa v priestoroch materskej školy pohybuje vždy v rúšku resp.v súlade s aktuálnymi hygienicko – epidemiologickými nariadeniami a to iba po nevyhnutne nutnú dobu (najmä odovzdanie, vyzdvihnutie dieťaťa bez zbytočného vstupovania do šatne), pracovník/pracovníčka materskej školy vykoná ranný zdravotný filter a v prípade podozrenia na ochorenie (nielen na COVID – 19) dieťa nepreberie.

Tento dodatok upravuje základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov, rešpektuje opatrenia a rozhodnutia Úradu verejného zdravotníctva SR (ďalej aj ako“ UVZ SR“)

v Bratislave dňa  25.08.2020

Vypracovala:  Michaela Vrabková,

               zást. riad. školy pre materskú školu

Schvaľuje:  Mgr. Mária Hronská,

                     riaditeľka ZŠ s MŠ